Ljubljana, 07.04.2015

Št. dokumenta : 702-1-2/15



**OLIMPIJSKI KOMITE SLOVENIJE**

**ZDRUŽENJE ŠPORTNIH ZVEZ**

Celovška 25,

1000 LJUBLJANA,

SLOVENIJA

Tel..: +386 1 230 60 00

Fax.: +386 1 230 60 20

<http://www.olympic.si>

**OLIMPIJSKI KOMITE SLOVENIJE – ZDRUŽENJE ŠPORTNIH ZVEZ**

**Celovška 25, 1000 Ljubljana**

razpisuje prosto delovno mesto

 **Samostojni strokovni delavec za strateški razvoj in administracijo**

**(oddelek: Sekretariat)**

**POGOJI:**

* Univerzitetna ali visoka strokovna izobrazba družboslovne smeri,
* 5 let delovnih izkušenj,

3 leta delovnih izkušenj na področju administracije,

1 leto delovnih izkušenj na področju strateškega managementa.

**NALOGE:**

* Načrtovanje, uveljavljanje in kontroliranje strateškega managementa OKS-ZŠZ – predvsem na ravni izvedbenega načrta in letnih delovnih načrtov,
* aktivno spremljanje novosti na področju nacionalnih strateških aktov, ki so povezani s področjem športa in delovanjem športnih organizacij,
* sodelovanje in usklajevanje dela z drugimi organizacijskimi enotami, odbori in komisijami ter zunanjimi institucijami,
* management administracije OKS-ZŠZ,
* vzpostavitev, vodenje in kontroliranje sistema spremljanja uresničevanja sklepov skupščine, izvršnega odbora, strokovnih svetov in drugih odborov in komisij OKS-ZŠZ,
* management zahtevnih projektov in projektov prijav na javne razpise,
* sodelovanje pri izvedbah sej skupščine, izvršnega odbora in ostalih organov OKS-ZŠZ,
* vodenje in vzdrževanje potrebnih evidenc, zapisov ter poročil,
* izvajanje drugih del po usmeritvah vodstva OKS-ZŠZ, ki so v skladu s strokovno usposobljenostjo in so sestavni del delovnega procesa.

**ZAHTEVANA POSEBNA DODATNA ZNANJA:**

* Aktivno znanje enega svetovnega jezika,
* znanje uporabe računalnika,
* znanja s področja strateškega managementa,
* znanja s področja projektnega managementa,
* organizacijske in vodstvene sposobnosti.

Delovno razmerje bo sklenjeno za nedoločen čas s poskusno dobo 6 mesecev.

**PRIJAVA MORA VSEBOVATI:**

* Dokazila o izobrazbi,
* življenjepis in bibliografske podatke.

**NAČIN PRIJAVE KANDIDATOV:**

Pisne vloge z ustreznimi dokazili o izpolnjevanju pogojev pošljite do vključno 14.04.2015 na naslov: Olimpijski komite Slovenije – Združenje športnih zvez, Celovška 25, 1000 Ljubljana, z oznako »RAZPIS ZA DELOVNO MESTO: Samostojni strokovni delavec za strateški razvoj in administracijo«.

Za dodatna pojasnila smo na voljo na 01/230 60 45 (Bojana Okorn Počivavšek).